Istorgias per il cor – istorgias da la lieur da Pasca
2 novas publicaziuns per il stgalim bass

(LR) 

La Lia rumantscha ha edì dus novs cudeschs da lectura per il stgalim bass cun maletgs en colur. Els cuntegnan mintgamai 6 curtas istorgias divertentas davart il tema “Istorgias per il cor” ed istorgias da la lieur da Pasca. Il cudesch dad Erhard Dietl, en scrittira gronda, cun sis istorgias curtas per la vegliadetgna da 7 onns ensi, è vegnì publitgà en trais versiuns: 
– “Historias pil cor” en sursilvan
– “Istorgiettas da curturela” en surmiran
– “Istorgias pel cour” en vallader.
Cuntegn: Tge datti pli bel che da star manaivel ad insatgi ch’ins ha gugent? Ma sche bab u mamma n’han ina giada betg peda, ston ins avair autras ideas. Clara na vul betg ir suletta tar il dentist. Tgi sa, sche sia Peppina, la lieur da plisch, l’accumpogna? 

Il cudesch da Norbert Landa raquinta – er en scrittira gronda – 6 istorgias divertentas da la lieur da Pasca, medemamain per la vegliadetgna a partir da 7 onns. Er quest cudesch è vegni publitgà en trais versiuns:
– “Historias dalla lieur da Pastgas – Istorgias da la lieur da Pastgas” en sursilvan/sutsilvan
– “Istorgiettas dalla glioir da Pasca – Istorgias da la lieur da Pasca” en surmiran/rumantsch grischun
– “Istorgias da leivras da Pasqua” en ladin (vallader/puter).
Cuntegn: Datti propi la lieur da Pasca? Suenter che duas lieurs da Pasca han mussà ad Elias ch’ellas existan propi e ch’ellas na verteschan naginas beffas sur dad ellas, n’ha Elias nagin dubi pli. Emil vul esser propi segir. Ensemen cun Sherlock ed il cumissari metta el ina trapla a la lieur da Pasca…

Quests dus cudeschs cun illustraziuns en colur pon vegnir empustads da la Lia rumantscha u tar tut las librarias che vendan cudeschs rumantschs per il pretsch da fr. 11.50/toc.